Na temelju članka 21. stavka 4. Zakona o održivom gospodarenju otpadom („Narodne novine“ broj 94/13 i 73/17) te članka 28. Statuta Općine Ernestinovo („Službeni glasnik“ Općine Ernestinovo broj 1/13 i 4/13) Općinsko vijeće Općine Ernestinovo, na 6. sjednici održanoj 22. siječnja 2018. donijelo je

**ODLUKU**

**o donošenju Plana gospodarenja otpadom Općine Ernestinovo**

**za razdoblje 2017. – 2022. godine**

Članak 1.

 Općinsko vijeće donosi Plan gospodarenja otpadom Općine Ernestinovo za razdoblje 2017. – 2022. godine (dalje u tekstu: Plan)

Članak 2.

 Nacrt Plana je izradilo trgovačko društvo HIDOPLAN d.o.o. za izgradnju i konzalting, Horvaćanska cesta 17a, Zagreb.

Članak 3.

Upravni odjel za prostorno planiranje, zaštitu okoliša i prirode Osječko-baranjske županije izdao je pozitivno prethodno mišljenje na prijedlog Plana, KLASA: 351-01/18-02/5, URBROJ: 2158/1-01-17/05-18-2 od 15. siječnja 2018.

Članak 4.

 Plan je sastavni dio ove odluke i objavljuje se u „Službenom glasniku“ Općine Ernestinovo te na službenoj mrežnoj stranici Općine Ernestinovo.

Članak 5.

 Ova odluka i Plan dostavit će se Hrvatskoj agenciji za okoliš i prirodu (pravnom slijedniku Agencije za zaštitu okoliša).

Članak 6.

 Odluka stupa na snagu osmog dana od dana objave u „Službenom glasniku“ Općine Ernestinovo.

KLASA: 351-03/18-01/3

URBROJ: 2158/04-18-1

Ernestinovo, 22. siječnja 2018.

Predsjednik

Općinskog vijeća

Krunoslav Dragičević